**Nyhetsbrev påsken 2018**

Fra Eidsbugarden Vel

**Hjemmeside:** [**www.eidsbugardenvel.com**](http://www.eidsbugardenvel.com)

**E-post:** **eidsbugardenvel@hotmail.com**

**Varelevering til Eidsbugarden i påsken**

Det blir i år anledning til å få levert varer inn til Eidsbugarden i påsken. Dette gjelder 24/3 palmelørdag, onsdag 28/3 og Langfredag 30/3. Varene må bestilles SENEST 24 timer i forvegen og KUN på epost: joker.tyinkrysset@joker.no

Prisen for denne tjeneste er kr 600,-. Dette dekker pakking, transport og levering til hytta. Betaling med VIPPS. Se egen e-post med informasjon om dette som ble sendt ut 16. mars.

**VIPPS på beltebilen**

Det er nå mulig å betale med VIPPS på beltebilen. Vippsnummer er 25200. Gå inn på «betal til» og tast inn nummeret. Da kommer Beltebil JVB opp som mottaker. Gjør dette gjerne i bilen på vei opp eller før påstigning. Da spares mye tid på billettkjøp og kontakter og det blir mindre venting.

**Vinje 200 år – jubileum**

Den 6. april – første lørdag etter påske – markeres Vinjes 200 års dag. Han ble født i 1818. Dette blir markert med jubileumsfest på Fondsbu i regi av Solbjørg Kvålshaugen. Det blir 1800-talls gourmetmiddag fredag og lørdag, samt et rikholdig kulturprogram. Påmelding på e-post til Solbjørg på fondsbu@turistforeningen.no

**Vinterparkering 2018**

Fristen for betaling av vinterparkering har for lengst gått ut. De som Ikke har betalt må betale vanlig dagtakst når de kommer til parkeringsplassen.

**Søppelhåndtering**

Vi minner om søppelsorteringen på Eidsbugarden – matavfall skal IKKE kastes i kontainerne, men håndteres på hyttene eller tas med ut på beltebilen.

Og - takk til alle som sorterer ut matavfall i vintersesongen! Dette er viktig for å opprettholde containerne på Eidsbugarden om vinteren. Søppel fra hyttene må ikke kastes i containerne til Solbjørg på Fondsbu! Ei heller matavfall.

**Valdresekspressen – forhåndskjøp av billett**

Vil du være garantert plass på bussen til hytta i påsken. Og få rimeligere billett. Kjøp billett på forhånd på:

[https://www.nor-way.no/nb-NO/nyttig-info/nytt-fra-nor-way/nyheter/nettbillett-=-plassgaranti](https://www.nor-way.no/nb-NO/nyttig-info/nytt-fra-nor-way/nyheter/nettbillett-%3D-plassgaranti)

**Datoer å merke seg for sommersesongen!**

**30 juni** feires DNT 150 år og Eidsbugarden, Vinjebua og Vinje på Eidsbugarden feirer 150 år

Denne dagen markeres med et rikholdig program som starter med tur til Vinje-Utsikten og kåseri i Vinjebua på formiddagen.

På kvelden blir det gourmetmiddag og konsert med Åsmund Nordstoga på Fondsbu

Påmelding til Solbjørg Kvålshaugen

**29. juli** blir det stor folkefest på Eidsbugarden med fortsatt feiring av Vinje, Eidsbugarden og DNT. Det blir tur, åpning av Vinjestigen, lansering av Vinjeakevitten, musikk, grillbuffet og stort Olsokbål.

Eidsbugarden Budstikke er 100 år i år! Ekstra fint jubileumsnummer er på vei i postkassen!

Riktig god påske til alle!

Hilsen styret i Eidsbugarden Vel

